‘ઠગ્સ ઓફ હિન્દુસ્તાન’ ફિલ્મની તૈયારીમાં લાગેલા મિસ્ટર પરફેક્શનિસ્ટ આમિર ખાને પોતાનો આગામી પ્રોજેક્ટ એટલે કે ઓશો પર બનનારી ફિલ્મને હાલ બાજુ પર મુકી છે. બિગ બી અને આમિરની ફિલ્મ ઠગ્સ ઓફ હિન્દુસ્તાનની દર્શકો રાહ જોઈ રહ્યા છે ત્યારે આમિરે પોતાની નવી ફિલ્મની પણ જાહેરાત કરી હતી જેનો વિષય ઓશો પર હતો. ફિલ્મમાં અભિનેત્રી માટે આલિયા ભટ્ટની પણ પસંદગી કરી લેવામાં આવી હતી, પરંતુ પરફેક્શનિસ્ટને કંઈક પરફેક્ટ ન લાગતા ફિલ્મને જ બાજુ પર મુકી દીધી. ઓશો બાયોપિક માટે અનેક લુક ટેસ્ટ આપ્યા પછી પણ આમિરને સંતોષ ન થતાં આ ફિલ્મને સાઇડ પર રખાઈ હોવાની ચર્ચા ચાલી રહી છે. કોઈ પણ લુકમાં પોતે ઓશો જેવો નથી લાગતો તેવું આમિરને લાગી રહ્યંુ છે. હવે આ પરફેક્શનિસ્ટ ફિલ્મ માટે ક્યારે પરફેક્ટ બનશે તે તો રામજાણે, પણ આલિયા આ ફિલ્મ શરૃ થાય તેની આતુરતાથી રાહ જોઈ રહી છે.